OpenLLM-France/wikimedia huggingface dataset:
# Egilsstaðir

Egilsstaðir és una vila de l'est d'Islàndia forma part del municipi de Fljótsdalshérað (de 2.257 habitants el 2011) que és la capital de la regió d'Austurland. Es troba a la riba del riu Lagarfljót.
Egilsstadir es troba a les coordenades geogràfiques de 65° 17′ N, 14° 23′ O﻿ / ﻿65.283°N,14.383°O﻿ / 65.283; -14.383. És una ciutat recent que es va fundar l'any 1947. Rep el seu nom de la granja Egilsstaðir, és a prop del pont sobre el riu Lagarfljót on conflueixen les principals carreteres de la regió, Ruta 1 com també les principals carreteres cap als Eastfjords.
Egilsstaðir actualment és la ciutat més gran de l'est d'Islàndia i el principal centre de transport i administratiu de la zona. Compta amb l'aeroport d'Egilsstaðir, un college i un hospital. La ciutat va créixer de pressa durant el boom econòmic islandès de 2004-2008 associat amb el projecte de construcció de la planta hidroelèctrica de Kárahnjúkar i la planta de producció d'alumini de Reyðarfjörður. El creixement ha davallat des del col·lapse bancari del 2008.

## Història

La primera notícia escrita d'aquest lloc és del segle xvi com a lloc per una assemblea legislativa. El riu proper, l'Eyvindará, ja es menciona en la Saga dels Fills de Droplaug i en la Saga dels habitants de Fljótsdalur.
La urbanització d'Egilsstaðir arrenca de l'actuació del granger Jón Bergsson (1855–1923).
El 1947, Egilsstaðir va ser incorporada oficialment com a vila i jurisdicció rural Egilsstaðahreppur, amb les jurisdiccions veïnes de Vallahreppur i Eiðahreppur. Cap a l'any 1980 aquesta vila ja passava dels 1.000 habitants. El 1987 l'estatus de la ciutat va ser canviat al de (kaupstaður) i rebatejada com Egilsstaðabær, o sigui la ciutat d'Egilsstaðir.
El 17 de juny de 1998 Egilsstaðabær es va unir amb Vallahreppur, Skriðdalshreppur, Eiðahreppur i Hjaltastaðarhreppur sota el nom d'Austur-Hérað. I l'any 2004 es canvià a Fljótsdalshérað.

## Llocs d'interès

* Transmissor d'ona llarga d'Eiðar.
* Embassament de Kárahnjúkar.
* Hallormsstaðaskógur - el bosc més extens d'Islàndia.
* Hengifoss - una cascada a Fljótsdalur.
* Skriðuklaustur - la mansió de l'escriptor Gunnar Gunnarsson.
* Öxi - carretera de muntanya que uneix Egilsstaðir i Djúpivogur.

## Nascuts famosos

* Sveinn Birkir Björnsson - editor de Reykjavík Grapevine.
* Sigmar Vilhjálmsson - de la televisió islandesa.
* Hjálmar Jónsson - futbolista de l'equip nacional islandès.
* Vilhjálmur Einarsson, atleta de triple salt, medalla de plata als Jocs Olímpics de 1956.
* Magnús Ver Magnússon, quadre vegades campió de la competició L'home més fort del món (1991, 1994, 1995 i 1996).

## Referències

* ↑ «Um sögu Egilsstaðabæjar Plantilla:Is icon». Arxivat de l'original el 2012-03-20. [Consulta: 30 maig 2011].
# Pudukkottai

«Pudukkottai» té aquests significats:
* Estat de Pudukkottai (1680 - 1947)
* Districte de Pudukkottai
* Pudukkottai, ciutat de Tamil Nadu
# Xíling de Somalilàndia

El xíling de Somalilàndia (somali: Somaliland shilin, SL shilin o, simplement, shilin) és la unitat monetària de l'autoproclamada República de Somalilàndia. S'acostuma a abreujar SlSh i, a causa del no-reconeixement internacional de Somalilàndia, la moneda no té assignat un codi ISO 4217. Nominalment es divideix en 100 cèntims (sent), però de fet fins ara encara no s'ha encunyat cap moneda amb valor fraccionari.
En proclamar-se independent de Somàlia el 1991, Somalilàndia es va desvincular del xíling somali i l'octubre del 1994 va adoptar la seva pròpia moneda, emesa pel Banc de Somalilàndia (somali: Baanka Somaliland), amb seu a Hargeisa.
En circulen bitllets de 5, 10, 20, 50, 100 i 500 xílings, i monedes d'1, 5, 10 i 20 xílings, tot i que se n'han fet també emissions commemoratives de 1.000 xílings.

## Taxa de canvi

* 1 USD = 4.550 SlSh (novembre del 2000) –canvi oficial del Govern
* 1 USD = 7.500 SlSh (desembre del 2008) –canvi oficial del Govern
El xíling de Somalilàndia és una de les unitats monetàries de valor més baix del món.

## Vegeu també

* Xíling

## Enllaços externs

* (anglès) Banc de Somalilàndia Arxivat 2012-02-15 a Wayback Machine.
# Thorvald Strömberg

Thorvald Strömberg (Kirkkonummi, 17 de març de 1931 - Ekenäs, 9 de desembre de 2010) fou un piragüista en aigües tranquil·les finlandès que va competir durant la dècada de 1950.
El 1952 va prendre part en els Jocs Olímpics d'Estiu de Hèlsinki, on va disputar dues proves del programa de piragüisme. En la prova del K-1, 10.000 metres guanyà la medalla d'or, mentre en la del K-1, 1.000 metres guanyà la de plata. Quatre anys més tard, als Jocs de Melbourne, tornà a disputar dues proves del programa de piragüisme. Destaca la quarta posició en el K-1, 10.000 metres.
En el seu palmarès també destaquen tres medalles al Campionat del Món en aigües tranquil·les, una d'or i una de plata al de 1950 i una d'or al de 1958.
Una vegada retirat va ser membre de la federació finlandesa de piragüisme. El 2000 va ser guardonat amb el premi Pro-sports del Ministeri d'Educació finlandès.

## Referències

* 1 2 3 «Olympedia – Thorvald Strömberg». [Consulta: 14 juny 2023].
# Hugo Guillamón Sanmartín

Hugo Guillamón Sanmartín (Sant Sebastià, País Basc, 31 d'octubre de 2000) és un futbolista que juga com a defensa al València CF. És internacional amb la selecció espanyola.

## Trajectòria

Nascut a Sant Sebastià, es va traslladar a la localitat valenciana de L'Eliana amb dos anys. Va ingressar l'any 2009 en la pedrera del València CF, debutant amb el València CF Mestalla en desembre de 2017. El 22 de febrer de 2020 va debutar amb el primer equip del València CF, en un partit de Primera Divisió contra la Reial Societat a Anoeta.
El 22 de juliol de 2020 va renovar el seu contracte amb el València CF fins a juny de 2023 amb una clàusula de rescissió de 80 milions d'euros.

## Internacional

Va ser internacional amb la selecció sub-17 d'Espanya, amb la qual va guanyar el Campionat Europeu Sub-17 de la UEFA 2017. Amb la selecció sub-17 va acumular 19 partits.
També va ser internacional amb la selecció sub-19 d'Espanya, aconseguint el Campionat Europeu Sub-19 de la UEFA 2019.
El 8 de juny de 2021 va debutar amb la selecció espanyola absoluta i va marcar un gol el dia del seu primer partit contra Lituània. A més, Luis Enrique va seleccionar-lo per a la llista de la Copa del Món 2022, encara que no va arribar a jugar cap minut.

## Palmarès
### Internacional
#### Espanya sub-17

* Campionat Europeu Sub-17 de la UEFA: 2017

#### Espanya sub-19

* Campionat Europeu Sub-19 de la UEFA: 2019

## Referències

* ↑ «Hugo Guillamón debuta en San Sebastián... ¡Donde nació». Superdeporte.es.
* ↑ «La Real hace leña del Valencia». Deia.eus.
* ↑ «Comunicat oficial: Hugo Guillamón». València Club de Futbol, 22-07-2020.
* ↑ «España, campeona de Europa sub'17». Sport, 19-05-2017.
* ↑ «España gana su octavo título europeo sub-19, al ganar 2-0 a Portugal». EFE, 27-07-2019. [Consulta: 15 març 2020].
* ↑ «Valencia Club de Fútbol». [Consulta: 16 gener 2024].

## Enllaços externs

* Fitxa en LaLiga (castellà)
* Fitxa a la web del València CF Arxivat 2020-10-26 a Wayback Machine.
# Kalkkögel

Les Kalkkögel són un massís dels Alps de l'Stubai al Tirol, Àustria. El punt més alt de les Kalkkögel és la Schlicker Seespitze amb 2.804 msnm. La muntanya més oriental és l'Ampferstein.

## Característiques

El massís es troba a l'oest de Fulpmes. Arran de la seva composició dolomítica se les coneix també amb el nom de les Dolomites del Nord o Dolomites del Tirol del Nord.

## Classificació

Segons la SOIUSA, les Kalkkögel són un subgrup alpí amb la següent classificació:
* Gran part: Alps orientals
* Gran sector: Alps centrals de l'est
* Secció: Alps Rètics orientals
* Subsecció: Alps de l'Stubai
* Supergrup: Alps de l'Stubai del Nord
* Grup: Grup del Schrankogel
* Subgrup: Kalkkögel
* Codi: II/A-16. II-B

## Cims

Els principals cims del massís són
* Schlicker Seespitze (2.804 m)
* Riepenwand (2.774 m)
* Steingrubenkogel (2.633 m)
* Marchreisenspitze (2.620 m)
* Ampferstein (2.556 m)
* Saile o Nockspitze (2.404 m)
* Widdersberg (2.327 m)
* Schneiderspitze (2.156 m)

## Bibliografia

* Marazzi, Sergio. Atlante Orografico delle Alpi. SOIUSA. Pavone Canavese: Priuli & Verlucca, 2005.
# Stegen (Luxemburg)

Stegen (en luxemburguès: Steeën; en alemany: Stegen) és una vila de la comuna de Vallée de l'Ernz situada al districte de Diekirch del cantó de Diekirch. Està a uns 24 km de distància de la ciutat de Luxemburg.

## Història

Abans d'1 de gener de 2012, Stegen formava part de la comuna d'Ermsdorf que es va dissoldre durant la creació de la nova comuna de Vallée de l'Ernz.

## Referències

* ↑ «Stegen». [Consulta: 7 octubre 2015].
# Eleccions legislatives islandeses de 1979

Les eleccions legislatives islandeses de 1979 es van dur a terme el 2 i 3 de desembre d'aquest any per a escollir als membres de l'Alþingi. El més votat fou el Partit de la Independència, però fou nomenat primer ministre d'Islàndia el socialdemòcrata Benedikt Gröndal, qui va dimitir el 1980 i fou substituït per Gunnar Thoroddsen en un govern de coalició entre el Partit de la Independència i el Partit Progressista

## Resultats electorals

Resultats de les eleccions legislatives d'Islàndia del 3 de desembre de 1979
| Partits | Partits | Vots | % | Escons | +/- |
| | Partit de la Independència (Sjálfstæðisflokkurinn) | 43,838 | 35.4 | 21 | +1 |
| | Partit Progressista (Framsóknarflokkurinn) | 30,861 | 24.9 | 17 | +5 |
| | Aliança Popular (Alþýðubandalagið) | 24,401 | 19.7 | 11 | -3 |
| | Partit Socialdemòcrata (Alþýðuflokkurinn) | 21,580 | 17.4 | 10 | -4 |
| | Altres | 3,071 | 2.5 | 1 | +1 |
| Total (Participació 89,3%) | Total (Participació 89,3%) | 123,751 | 100 | 60 | |
| Font: Recursos electorals a Internet ||||||
# R. J. Hunter

Ronald Jordan Hunter (nascut el 24 a Oxford, Ohio), més conegut com a R. J. Hunter, és un jugador de bàsquet estatunidenc que actualment pertany als Boston Celtics de l'NBA. Amb 1,96 metres (6 peus i 5 polzades) d'alçada, juga en la posició d'escorta.
Hunter va jugar al bàsquet universitari amb els Georgia State Panthers sota la direcció del seu pare i entrenador dels Panthers Ron Hunter. És el màxim anotador en la història de la universitat amb un total de 1.819 punts després de jugar només tres temporades. Va jugar tres temporades de bàsquet universitari amb els Panthers de la Universitat Estatal de Geòrgia, en les quals va fer de mitjana 18,4 punts, 4,8 rebots, 2,4 assistències i 1,9 furtades per partit. El 30 de marzç de 2015, va declarar la seua eligibilitat per al draft de l'NBA, renunciant al seu any d'universitari. El 25 de juny de 2015, va ser seleccionat en la posició nombre 28 del Draft de l'NBA de 2015 pels Boston Celtics. El 27 de juliol de 2015, Hunter va signar el seu primer contracte com professional amb els Celtics.

## Referències

* ↑ GeorgiaStateSports.com R.J. Hunter - Georgia State Athletics, consultat en juliol de 2015
* ↑ Sports-Reference.com R.J. Hunter Stats, consultat en juny de 2015
* ↑ Yahoo.com Georgia State's R.J. Hunter entering NBA draft Arxivat 2016-03-05 a Wayback Machine., consultat en març de 2015
* ↑ NBA.com Celtics Sign 2015 First Round Draft Picks Terry Rozier and R.J. Hunter, consultat en juliol de 2015

## Enllaços externs

* Fitxa de R.J. Hunter a NBA.com (anglès)
* Fitxa universitària a GeorgiaStateSports.com (anglès)
# Yukio Shimomura

Yukio Shimomura (Hiroshima, Prefectura d'Hiroshima, 25 de gener de 1932) és un exfutbolista i exentrenador japonès. Com a jugador va disputar un partit amb la selecció japonesa, de la qual posteriorment va ser seleccionador.

## Enllaços externs

* Japan National Football Team Database
# Cine Ideal

«Cine Ideal» té aquests significats:
* Cine Ideal (avinguda de la Gran Via), Gran Via de les Corts Catalanes 605 de Barcelona.
* Cine Ideal (carrer de Wad-ras), carrer de Wad-ras 196 de Barcelona.
* Cine Ideal (carrer del Paradís), carrer del Paradís 10 de Barcelona.
* Cine Ideal (carrer de la Riereta), carrer de la Riereta 21 de Barcelona.
* Cine Ideal (plaça de Lesseps), plaça de Lesseps (Josepets) de Barcelona.
* Cine Park Ideal d'Olot
* Ideal Cine de Granollers
# Adenostil

Adenostil (Adenostyles alliariae) és una espècie de planta herbàcia dins la família asteràcia.

## Característiques

Herba vivaç, tiges erectes robustes, ramificades a la part superior, fa fins a 150 cm d'alt. Fulles basals simples, de forma triangular-cordiformes a reniformes, gairebé glabres o amb pilositat aracnoidea al revers, irregularment dentades, de 20-40 cm d'amplada; fulles superiors més petites, sèssils o gairebé. Nombrosos capítols florals cilíndrics involucrats; 3 a 8 bràctees involucrals oblongues, glabres; flors tubulars de vermellenques a porpres. Fruit en aqueni més o menys cilíndric, d'uns 3 mm de longitud amb les setes del papus en 2-3 rengles;. Floreix des de finals de primavera i durant l'estiu (de juliol a agost a Catalunya).

## Distribució

És un oròfit centreuropeu subalpí. Als Països Catalans només es troba als Pirineus, entre els 1500 i els 2500 m d'altitud

## Hàbitat

Molt freqüent en la vegetació megafòrbia de les muntanyes d'Europa, incloent els Països Catalans.

## Sinònims

* Adenostyles albida subsp. albida
* Adenostyles albida subsp. kerneri (Simonk.) Nyman
* Adenostyles albida subsp. pyrenaica (Lange) Rouy
* Adenostyles albida Cass.
* Adenostyles albifrons (L.f.) Rchb.
* Adenostyles alpina var. australis (Ten.) Fiori
* Adenostyles alpina var. macrocephala (Huter, Porta i Rigo) Fiori
* Adenostyles australis Ten.
* Adenostyles hybrida DC.
* Adenostyles orientalis Boiss.
* Adenostyles petasites subsp. hybrida (DC.) Arcang.
* Adenostyles petasites subsp. petasites
* Adenostyles petasites (Lam.) Bluff i Fingerh.
* Adenostyles pyrenaica Lange
* Adenostyles viridis subsp. australis (Ten.) Nyman
* Cacalia albifrons L.f.

## Referències

* ↑ Luceño Garcés, M. Flores de Gredos. Ávila:Caja de Ávila, 1998. ISBN 84-930203-0-3.
* ↑ Bolòs i Vigo Flora dels Països Catalans
* ↑ «Adenostyles alliariae». Real Jardín Botánico: Proyecto Anthos. [Consulta: 24 setembre 2009].
# Hinikissia Albertine Ndikert

Hinikissia Albertine Ndikert (15 de setembre de 1992) és un atleta de pista i de camp txadiana que va competir internacionalment representant al Txad.
Ndikert va representar el Txad als Jocs Olímpics d'Estiu de 2008 a Pequín. Va competir als 100 metres llisos i es va situar 7a sense poder-se classificar per a la segona volta. Va recórrer la distància en un temps de 12,55 segons.
Per als Jocs Olímpics d'Estiu 2012 a Londres (Regne Unit), Ndikert va ser una de les tres membres escollides per a formar l'equip txadià, juntament amb Carine Ngarlemdana i Haroun Abderrahim. Tot i això, finalment Abderrahim no va formar part de l'equip, cosa que va significar que Ndikert va formar la meitat de l'equip representant al Txad, que va ser un dels dos únics equips formats únicament per dones als Jocs Olímpics d'estiu 2012.

## Referències

* 1 2 «Athlete biography: Hinikissia Albertine Ndikert». Beijing 2008, 27-08-2008. Arxivat de l'original el 2008-09-09. [Consulta: 7 juliol 2020].
* ↑ «Tchad: La judoka Carine Ngarlemdana est porte drapeau aux JO 2012» (en francès). Journal du Tchad, 27-07-2012. Arxivat de l'original el 2012-09-20 [Consulta: 7 juliol 2020].
* ↑ Jacquelin, Magnay «London 2012 Olympics diary: three countries have failed to send any female athletes» (en anglès). The Daily Telegraph, 11-08-2012.
# Jorge Abrí-Dezcallar y Moisi

Jorge Abrí-Dezcallar i Moisi, marquès del Palmer, fou un aristòcrata i polític balear. Era fill de Guillem Abrí Descatlar i Montis, i es casà amb María Luisa Machimbarrena y Aguirrebengoa. Fou elegit diputat del Partit Conservador per Palma a les eleccions generals espanyoles de 1896.

## Referències

* ↑ Jorge Abrí-Dezcallar a geneall.net
* ↑ Fitxa del Congrés dels Diputats
# Stàraia Lopatka

Stàraia Lopatka (en rus: Старая Лопатка) és un poble de l'óblast de Saràtov, a Rússia, segons el cens del 2010 tenia 73 habitants. Pertany al districte municipal de Petrovsk.

## Referències

* ↑ Error: hi ha títol o url, però calen tots dos paràmetres.«». Arxivat de l'original el 2021-09-08.
* ↑ Коряков Ю.Б. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 19 novembre 2020].
# Eleccions legislatives islandeses de 1995

Les eleccions legislatives islandeses de 1995 es van dur a terme el 8 d'abril d'aquest any per a escollir als membres de l'Alþingi. La participació fou del 87,4% dels vots, els resultats van ser una clara victòria per al Partit de la Independència del primer ministre d'Islàndia Davíð Oddsson amb un 37,1%, qui formarà un govern de coalició amb el Partit Progressista.
Resultats de les eleccions legislatives d'Islàndia del 8 d'abril de 1995
| Partits | Partits | Vots | % | Escons | Diferència respecte als anteriors comicis |
| | Partit de la Independència (Sjálfstæðisflokkurinn) | 61.183 | 37,1 | 25 | -1 |
| | Partit Progressista (Framsóknarflokkurinn) | 38.485 | 23,3 | 15 | +2 |
| | Aliança Popular (Alþýðubandalagið) | 23.597 | 14,3 | 9 | 0 |
| | Partit Socialdemòcrata (Alþýðuflokkurinn) | 18.846 | 11,4 | 7 | -3 |
| | Despertar de la Nació (Þjóðvaki) | 11.806 | 7,2 | 4 | +4 |
| | Llista de les Dones (Samtök um kvennalista) | 8.031 | 4,9 | 3 | -2 |
| | Altres | 3.095 | 1,9 | 0 | 0 |
| Total (participació 87,4%) | Total (participació 87,4%) | 167.751 | 100 | 63 | |

## Referències

* 1 2 3 4 http://www.electionresources.org/is/althing.php?election=1995
# Ptychohyla legleri

Ptychohyla legleri és una espècie de granota que es troba a Costa Rica i Panamà.
Està amenaçada d'extinció per la pèrdua del seu hàbitat natural.

## Referències

* Solís, F., Ibáñez, R., Chaves, G., Savage, J., Jaramillo, C., Fuenmayor, Q., Kubicki, B. & Bolaños, F. 2004. Ptychohyla legleri. Llista Vermella d'Espècies Amenaçades de la UICN 2006. Consulta: 8 de gener de 2008.
# Xavi Muñoz

Xavi Muñoz (Barcelona, 1968 - 2012), més conegut com a munyoki, va ser un empleat de la banca i pioner del videoblogging a través d'una web pròpia.
Va dur a terme diversos projectes, com Amics i coneguts on mostrava el dia a dia d'artistes i va produir la pel·lícula El Chorreo, la película. Va formar part com a videoblogger de l'equip de candidatura de Sandro Rosell, expresident del FCBarcelona. El seu projecte més conegut seria la història de Clemente Martínez, un vell del barri de Penitents que feia classes de ioga als veïns. El 2008 va rebre el premi Herois de Barcelona del Diari de Barcelona. Va treballar amb Miqui Puig, Marius Serra, Santi Millan, Ferran Adrià, personatges del Polonia (tv3), entre d'altres.

## Referències

* ↑ «Mor el videobloguer barceloní Xavier Muñoz, 'Munyoki' | Beteve». [Consulta: 27 gener 2017].
* ↑ «Fallece Xavier Muñoz, pionero del 'videoblogging' en Catalunya». El Periódico, 27-09-2013 [Consulta: 17 agost 2019].
* ↑ Xavier Muñoz, pionero del videoblogging, Miquel Pellicer, 2012

## Enllaços externs

* Entrevista a Camara abierta 2.0 de La2
# Aivis Ronis

Aivis Ronis (Kuldīga, 20 de maig de 1968), és un diplomàtic i polític letó, ha tingut els càrrecs de ministre d'Afers Exteriors de Letònia durant l'any 2010, i de Transport del 2011 al 2013. De juny de l'any 2000 a setembre del 2004 va ser l'ambaixador de Letònia als Estats Units.

## Referències

* ↑ «Ārlietu ministrs – kuldīdznieks Aivis Ronis» (en letó). Kurzemnieks, 29-04-2010. [Consulta: 27 abril 2015].
* ↑ «The Saeima approves Aivis Ronis as Foreign Minister» (en anglès). Ministry of Foreign Affairs of Latvia, 29-04-2010. Arxivat de l'original el 2014-12-05. [Consulta: 27 abril 2015].
* ↑ «Former Ambassadors and Charge d'Affaires» (en anglès). Embassy of the Republic of Latvia to the United States of America. Arxivat de l'original el 2014-12-05. [Consulta: 27 abril 2015].

## Vegeu també

* Primer Gabinet Dombrovskis
* Tercer Gabinet Dombrovskis
# Hinkel

Hinkel (en luxemburguès: Henkel; en alemany: Hinkel) és una vila de la comuna de Rosport situada al districte de Grevenmacher del cantó d'Echternach. Està a uns 33 km de distància de la ciutat de Luxemburg.

## Referències

* ↑ «Hinkel». [Consulta: 25 octubre 2015].
# Kauno Autobusų Gamykla

La Kauno Autobusų Gamykla (KAG) va ser una fàbrica situada a la ciutat de Kaunas, (RSS de Lituània) que va produir més de 12.000 autobusos entre 1956 i 1979, basat en el camió GAZ-51. La fàbrica es va establir en un vell taller de Ford i va ser nacionalitzada després que Lituània fos ocupada per la Unió Soviètica.

## Models

* KAG-1
* KAG-3
* KAG-31
* KAG-32
* KAG-33
* KAG-34
* KAG-317
* KAG-4
* KAG-41

## Referències

* KAG models (anglès)
* KAG autobusai Klaipėdoje (lituà)
# Eleccions presidencials ucraïneses de 1991

Les Eleccions presidencials ucraïneses de 1991 es van dur a terme l'1 de desembre de 1991. Van ser les primeres eleccions presidencials a Ucraïna després de la seva independència de la Unió Soviètica. S'hi presentaren sis candidats, tots ells fent campanya a favor de la independència d'Ucraïna. El mateix dia, els ucraïnesos van donar un suport aclaparador a la Declaració d'Independència d'Ucraïna en el referèndum sobre la independència.

## Resultats de les eleccions presidencials de 1991

| Candidats | Vots | % |
| Leonid Kravtxuk | 19.643.481 | 61,59 |
| Viatxeslav Txornovil | 7.420.727 | 23,27 |
| Levko Lukyanenko | 1.432.556 | 4,49 |
| Volodymyr Hryniov | 1.329.758 | 4,17 |
| Ihor Yukhnovskyi | 554.719 | 1,74 |
| Leopold Taburianskyi | 182.713 | 0,57 |

## Referències

* «Ukraine in the modern day» p. #38-39language=(ucraïnès). Uriadovyi Kur'er, 1991. Arxivat de l'original el 2006-05-25.
# Publi Manli Capitolí

Publi Manli Capitolí (en llatí: Publius Manlius A. F. A. N. Capitolinus) va ser un magistrat romà que va viure al segle iv aC.
Va ser tribú consolar l'any 379 aC i va ser nomenat dictador el 368 aC, com a successor de Marc Furi Camil i amb el propòsit d'intentar fer les paus entre patricis i plebeus. Durant el seu govern es van aprovar les lleis licínies. El 367 aC va ser elegit per segona vegada tribú consolar.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 605.